OpenLLM-France/wikimedia huggingface dataset:
# Sussex (Nova Jersey)

Sussex és una població dels Estats Units a l'estat de Nova Jersey. Segons el cens del 2008 tenia 2.124 habitants.

## Demografia

Segons el cens del 2000, Sussex tenia 2.145 habitants, 903 habitatges, i 512 famílies. La densitat de població era de 1.380,3 habitants/km².
Dels 903 habitatges en un 28,3% hi vivien nens de menys de 18 anys, en un 38,9% hi vivien parelles casades, en un 12,6% dones solteres, i en un 43,2% no eren unitats familiars. En el 35,1% dels habitatges hi vivien persones soles el 12,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 3,12.
Per edats la població es repartia de la següent manera: un 23,9% tenia menys de 18 anys, un 8,5% entre 18 i 24, un 32,9% entre 25 i 44, un 22% de 45 a 60 i un 12,7% 65 anys o més.
L'edat mediana era de 36 anys. Per cada 100 dones de 18 o més anys hi havia 91,8 homes.
La renda mediana per habitatge era de 36.172 $ i la renda mediana per família de 45.250 $. Els homes tenien una renda mediana de 37.009 $ mentre que les dones 22.475 $. La renda per capita de la població era de 18.866 $. Aproximadament el 6,9% de les famílies i l'11% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sussex». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Sussex». American Fact Finder. Oficina del Cens dels Estats Units, 12-01-2010.
# The Cat Empire

The Cat Empire és una formació musical de jazz i ska, formada l'any 1999 a Melbourne (Austràlia). Està composta per dues veus masculines, dues trompetes, trombó, saxofon, bateries, teclats, i un DJ, així com altres instruments. El seu so es descriu sovint com una fusió de jazz, ska, funk i rock amb fortes influències llatines. El conjunt ha viatjat per tota Austràlia, els EUA i Europa i ha publicat cinc àlbums; els primers dos han arribat a l'estatus de doble platí i el tercer va rebre un premi de música d'ària com a millor àlbum mundial. El seu quart àlbum, So Many Nights, es llançà el 22 de setembre de 2007. La seva cançó, "Sly", fou presentada per EA Sports com la banda sonora del videojoc FIFA'08 i ha venut 3 milions de còpies a escala mundial.
The Cat Empire està formada per Ollie McGill (piano, teclats, i acompanyaments vocals), Ryan Monro (baix, contrabaix i acompanyaments vocals), Felix Riebl (percussió i veus), Harry James Angus (trompeta i veus), Will Hull-Brown (bateria) i Jamshid "Jumps" Khadiwhala (scratches, percussió). També repeteixen sovint col·laboracions amb músics convidats. Un tema recurrent de la seva música és un rebuig del materialisme excessiu, la guerra i la intolerància, i una abraçada entusiasta a la diversitat cultural i la vida simple i despreocupada. El conjunt tracta els seus admiradors amablement, fent equips promocionals per a les tasques com enviar personalment missatges i postals autografiades a membres dels seus voluntaris a través d'Austràlia.
El nom del conjunt prové d'un dibuix del germà més jove de Felix Riebl, Max, i la distintiva icona d'ull de gat, conegut com a "Pablo", va ser creada per Ian McGill, el pare d'Ollie McGill.

## Formació

A partir de 2007, The Cat Empie, està constituït per:
* Felix Riebl (Veus principals, percussió, chariotti)
* Harry James Angus (Veus principals, trompeta);
* Ollie McGill (piano, teclat, enregistradora, campanes tubulars, vocals de suport, melòdica)
* Ryan Monro (contrabaix, baix elèctric, acompanyaments vocals)
* Will Buc Jamshid Morè (tambors)
* Khadiwhala (plats, pandereta, clave, també danses)
* Kieran Conrau (trombó)
* Ross Irwin (trompeta, flugelhorn, acompanyaments vocals)
* Carlo Barbaro (saxofon)
* The Empire Dancers
** Fai Khadiwhala
** Anthony (Bboy Lamaroc)
** Carlos (Bboy Pepito)
** Keith (hiptacular) Dimech
** DJ Rude Bouy.
** Benny 'BJ' Riley

## Discografia
### Àlbums

* The Cat Empire (2003) - #15 Austràlia
* Two Shoes (2005) - #1 Austràlia
* Cities: The Cat Empire Project (2006) - #11 Austràlia
* So Many Nights (2007) - #2 Australia
* Cinema (2010) - #3 Austràlia
* Steal the light (2013)
* Rising with the sun (2016)

### Singles

De “The Cat Empire”
* "Hello" (2003) - #12 New Zealand (no commercial Australian release)
* "Days Like These" (2004) - #37 Austràlia
* "The Chariot" (2004) - #34 Austràlia
De “Two Shoes”
* "Sly" (2005) - #23 Austràlia
* "The Car Song" (2005) - #46 Austràlia
* "Two Shoes" (2005) - #49 Austràlia
De “So Many Nights”
* "No Longer There" (2007) - #12 Austràlia
* "So Many Nights" (2007)
* "Fishies" (2007)
De "Cinema"
* "Feeling's Gone" (2010)
* "Falling" (2010)
# Ain Blal

Ain Blal (àrab عين بلال) és una comuna rural de la província de Settat de la regió de Casablanca-Settat. Segons el cens de 2014 tenia una població total de 4.699 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Weserstadion

El Weserstadion és un estadi de futbol de la ciutat de Bremen (Alemanya) i actualment és l'estadi del Werder Bremen. Es troba en el marge dret del riu Weser, una zona inundada abans de la construcció del dic de l'Est al districte del suburbi oriental de Bremen, Sant Pere del Werder.

## Història

El Weserstadion Bremer té els seus orígens l'any 1909 quan el General Bremer de Gimnàstica i Esports, un club d'esports, va construir el seu primer recinte l'any 1926 anomenat ABTS Arena. El nom actual, que es refereix a la situació immediata en el Weser des de l'any 1930. Des de llavors també va acollir al Werder Bremen. El modest Bremer SV l'any 1906 va jugar al Weserstadion els seus partits de la Oberliga fins a l'any 1963. Al començament de la primera temporada de la Fußball-Bundesliga del 1963 va rebre el seu primer estadi amb tribuna coberta. En les dècades següents es van construir les altres tribunes, modernitzant l'estadi de manera gradual. L'any 1992 va ser la primera vegada que l'estadi va tenir llotges VIP. L'any 2009 es va produir la conversió total de l'estadi Weser en un estadi de pràctica exclusiva de futbol.

## Equipament

En l'última modernització l'interior de l'estadi es va reduir en més de dos metres, la capacitat de l'estadi ara és de 42.358 espectadors. Amb aquesta reducció, s'ha pogut allotjar a diversos milers de nous espectadors. Amb aquesta finalitat, en la superfície de la pista d'atletisme s'han instal·lat tribunes portàtils, que per a competicions d'atletisme s'han desmantellat perquè es puguin utilitzar les pistes. Després de la reducció del camp de joc la pista d'atletisme és la zona situada entre el camp de joc i al marge pavimentat amb blocs de formigó. L'estadi Weser és una de les poques seus de la Bundesliga amb pista d'atletisme.
Encara que el Werder Bremen és de colors verd i blanc tenia tots els seients de l'estadi abans del juliol del 2006 de color vermell. Aquests es van canviar al setembre del 2006 per uns nous de color verd. En ambdós laterals es troba en el nivell inferior el nom de "Werder Bremen" en color blanc.
L'any 1998 es va instal·lar calefacció a la gespa de l'estadi. A més de 70 llotges VIP i una gran tribuna per a 700 persones aproximadament.
En l'actualitat s'estan acabant les obres de modernització del nou Weserstaion. S'eliminen les distàncies que existien amb el públic, i s'acosta el seguidor al camp. A més de la conversió a un nou i prometedor estadi el més important i el més imponent és la seva façana i el sostre del mateix amb un sistema fotovoltaic integrat únic a Alemanya i pioner a Europa, perquè està cobert totalment de panells solars, el que fa de l'estadi tan únic i exclusiu. En general, la planta té una superfície de prop de 2 camps de futbol i genera fins a 840.000 quilowatts-hora d'electricitat a l'any.

## Galeria

* Das Weserstadion
* Curva Oest de l'estadi Weser amb l'afició (seients vermells)
* Aficionats del Werder en un partit (Ostkurve)
* Costat nord amb el museu
* ABTS Arena: 1928
# Rollsport Club Uttigen

El Rollsport-Club Uttigen és un club d'hoquei sobre patins d'Uttigen (Suïssa).

## Palmarès

Secció d'hoquei sobre patins masculina
* 5 Lligues suïsses (1999, 2000, 2002, 2003, 2004)
Secció d'hoquei sobre patins femenina
* 1 Lliga suïssa (2003)
* 2 Copes suïsses (2003, 2004)

## Plantilla 2008-2009
### Equip masculí

| Roman Langenegger (porter) Yannik Lanz Patrick Saurer Roger Hochueli Sandro Schaffer Martin Häfliger | Christoph Gurtner Thomas Wenger Robin Schaffer Thomas Walther Philipp Mühle Wenger Manuel (porter) |
Entrenador: Bernard Seiler

### Equip femení

| Berchthold Ramona (portera) Stefanie Spring Tanja Senn Eliane Eichenberger Sandra Gobeli Tamara Maurer | Jasmin Schranz Karin Dummermuth Daniela Senn Larissa Salvisberg Patricia Scheer Beatrice Künzi |
Entrenador: Andreas Zimmermann

## Enllaços externs

* (alemany) Lloc web oficial del club Arxivat 2009-08-14 a Wayback Machine.
# Apodemus meini

Apodemus meini és un rosegador fòssil del gènere Apodemus que visqué en allò que avui en dia és Espanya durant el Serraval·lià (Miocè superior). L'espècie fou anomenada en honor de P. Mein, un especialista en el camp dels rosegadors fòssils. A. meini era una espècie molt gran. Originalment, fou classificat dins del gènere Parapodemus, però posteriorment fou reassignat a Apodemus.

## Bibliografia

* Martín Suárez, E.; Freudenthal, M. 1993. «Muridae (Rodentia) from the Lower Turolian of Crevillente (Alicante, Spain)». Scripta Geologica, 103: 65-118.
* Martín Suárez, E.; Mein, P. 1998. «Revision of the genera Parapodemus, Apodemus, Rhagamys and Rhagapodemus (Rodentia, Mammalia)». Geobios, 31(1): 87-97.
# Sarah Kruzan

Sara Jessimy Kruzan (8 de gener de 1978) és una víctima nord-americana i supervivent de tràfic de blanques.
El 1995, a l'edat de 17 anys, va ser condemnada pel assassinat en primer grau de la seva proxeneta, George Gilbert Howard. Va ser condemnada a cadena perpètua sense dret a llibertat condicional. Com a resultat de la seva condició de menor d'edat, Kruzan ha rebut l'atenció nacional dels individus i dels grups de reforma judicial, que advoquen per un nou judici. El 2 de gener de 2011, com a conseqüència de l'atenció dels mitjans, a Kruzan se li va concedir l'indult pel Governador Arnold Schwarzenegger, que va commutar la seva sentència a 25 anys amb possibilitat de llibertat condicional; romandre empresonada al Centre Penitenciari de Dones de Califòrnia central en Chowchilla.

## Referències

* ↑ «Sara Kruzan Update: Calif. woman who killed pimp as teen released from prison under new juvenile-offender law» (en anglès). [Consulta: 18 juliol 2019].
* ↑ «Sign the Petition» (en anglès). [Consulta: 18 juliol 2019].
# The Casualties

The Casualties és un grup estatunidenc de punk hardcore de la ciutat de Nova York fundat l'any 1990. El juliol de 2017, va anunciar a la seva pàgina de Facebook que el líder original, Jorge Herrera, es retirava oficialment del grup.

## Trajectòria

El 1996, The Casualties es va convertir en la primera banda estatunidenca en actuar al festival Holidays in the Sun de Londres. L'any 1997 es va publicar l'àlbum debut de la banda For the Punx, amb Tribal War Records, i es va embarcar en la seva primera gira amb The Varukers. El 1999, es va publicar àlbum recopilatori Early Years 1990–1995, que inclou temes apareguts en EP anteriors, així com quatre cançons inèdites.
El 22 de gener de 2016, la banda va publicar el seu desè àlbum d'estudi titulat Chaos Sound. L'àlbum es va gravar a Orange County al Buzzbomb Studio, va ser produït per Paul Miner i publicat per Season of Mist. És l'últim treball discogràfic que compta amb el vocalista original Jorge Herrera.
The Casualties ha girat gires amb bandes com The Exploited, GBH, Cockney Rejects, Slaughter & the Dogs, English Dogs, Hatebreed i Lion's Law.

## Discografia
### Àlbums d'estudi

* 1997: For the Punx
* 1998: Underground Army
* 2000: Stay Out of Order
* 2001: Die Hards
* 2004: On the Front Line
* 2005: En la Línea del Frente
* 2006: Under Attack
* 2009: We Are All We Have
* 2012: Resistance
* 2016: Chaos Sound
* 2018: Written in Blood

### Àlbums recopilatoris

* 2001: The Early Years: 1990–1995
* 2010: For the Casualties Army

### Àlbums en directe

* 1999: Live at the Fireside Bowl
* 2003: More at the Fireside Bowl
* 2007: Made in NYC

### EP

* 1992: 40 Oz. Casualty
* 1995: A Fuckin' Way of Life
* 2000: Who's in Control?

## Referències

* ↑ «The Casualties». Punknews.org. [Consulta: 22 octubre 2012].
* 1 2 «The Casualties Biography». Artistopia.com. [Consulta: 20 maig 2015].
* ↑ Boon, Jacob. «Sexual assault allegations could kill The Casualties show» (en anglès). The Coast Halifax. [Consulta: 14 setembre 2021].
* 1 2 3 «Casualties Biography». Sing365.com. Arxivat de l'original el 31 maig 2015. [Consulta: 20 maig 2015].
* ↑ «A Punk Temple Reborn». Washingpost.com. [Consulta: 20 maig 2015].
* 1 2 «The Casualties – Band History». Thecasualties.net. [Consulta: 20 maig 2015].
# Ana Torralva Forero

Ana Torralva Forero (San Fernando, 1957) és una fotògrafa espanyola.
Es trasllada a Cartagena als huit anys, on aprén fotografia de la mà de son pare, que n'era aficionat. El 1979 estudia pintura a València i es llicencia a la Complutense el 1986. Va ser editora gràfica a Diario de Valencia i treballa a Ajoblanco, Valencia Semanal, El País i col·labora amb Babelia, tasca que compagina amb la docència a la Universitat de Salamanca.
Des del 1979 ha exposat tant individual com col·lectivament i destaquen els seus treballs fotogràfics dedicats al flamenc.

## Referències

* 1 2 3 4 5 Burgos, Juan Manuel. Fotografía en la región de Murcia : [Casa Díaz Cassou y Sala Verónicas de Murcia, 14 de marzo-28 de abril de 2003]. Múrcia: Caixa del Mediterrani, 2003. ISBN 8460633810.
* ↑ It's coming! : 1983-2013 mujeres artistas y docentes en la Facultad de Bellas Artes de la Universidad de Salamanca. ISBN 9788490123904.
* ↑ «Ana Torralva reúne en 37 imágenes el cante y las minas de La Unión». El País [Madrid], 05-02-2000. ISSN: 1134-6582.
* ↑ «Ana Torralva, una fotógrafa con mucho duende». 20 Minutos, 25-08-2017. [Consulta: 11 desembre 2018].
# Where's the Revolution

«Where's the Revolution» és el cinquanta-tresè senzill del grup anglès de música electrònica Depeche Mode, el debut de l'àlbum Spirit. Fou composta per Martin Gore i publicat el 3 de febrer de 2017.
La cançó es va estrenar via YouTube tot i que inicialment només d'àudio, i una setmana després ja es va publicar el videoclip en blanc i negre dirigit novament per Anton Corbijn.
Estigué disponible via descàrrega digital, en CD senzill de 5 cançons, en doble vinil amb nou remescles, i un vinil de 7" promocional exclusiu amb una versió en directe de la cançó «Should Be Higher» com a cara-B.

## Llista de cançons
### Descàrrega digital

* "Where's the Revolution" – 4:59

### Senzill CD / descàrrega digital

* "Where's the Revolution" – 4:59
* "Where's the Revolution (Ewan Pearson Remix)" – 8:36
* "Where's the Revolution (Algiers Remix)" – 4:55
* "Where's the Revolution (Terence Fixmer Remix)" – 6:23
* "Where's the Revolution (Autolux Remix)" – 4:17

### Senzill doble LP vinil

* "Where's the Revolution (Autolux Remix)" – 4:17
* "Where's the Revolution (Pearson Sound Remix)"
* "Where's the Revolution (Algiers Remix)" – 4:55
* "Where's the Revolution (Simian Mobile Disco Remix)"
* "Where's the Revolution (Pearson Sound Beatless Remix)"
* "Where's the Revolution (Simian Mobile Disco Dub)"
* "Where's the Revolution (Terence Fixmer Spatial Mix)"
* "Where's the Revolution (Patrice Bäumel Remix)"
* "Where's the Revolution (Ewan Pearson Kompromat Dub)"

## Referències

* ↑ Blistein, Jon. «Watch Depeche Mode's Dystopian 'Where's the Revolution' Video» (en anglès). Rolling Stone, 09-02-2017. Arxivat de l'original el 2017-11-24. [Consulta: 22 març 2017].

## Enllaços externs

* Where's the Revolution a DepecheMode.com (anglès)
# Rolo i el secret del pèsol

Rolo i el secret del pèsol (títol original: Princess and the Pea) és una pel·lícula estatunidenca, dirigida per Mark Swan el 2002, i protagonitzada per Amanda Waring, Jonathan Firth i Nigel Lambert. Ha estat doblada al català.
Pel·lícula d'animació basada en un dels contes més populars d'Hans Christian Andersen "La princesa i el pèsol", escrit el 1835. Portat en infinitat d'ocasions al teatre, la televisió i el cinema, la història dirigida pel debutant Mark Swan explica com és possible aconseguir la reialesa gràcies a uns actes i ideals nobles malgrat la classe social amb la qual es neixi i que el veritable poder resideix en un cor pur.

## Argument

Una antiga profecia està a punt de complir-se: si no es descobreix el secret del pèsol, el regne de Cor acabarà amb el divuitè rei. El primogènit del rei, Laird, acaba de perdre el seu dret a la successió en mans del seu germà petit Heath i trama una venjança: canvia a la seva filla nounada per la de Heath, i així la veritable successora es cria com una plebea sense que ningú ho sàpiga. Mentre, la seva filla Hildegard és educada com la futura reina. El temps passa i un bon dia el príncep Rolo del regne d'Arveya, arriba buscant una princesa noble i de bon cor. Per a això podrà servir-se d'un pèsol màgic que té la facultat de revelar els secrets més profunds de les persones. En Hildegard troba a una noia egoista i s'acaba enamorant de Daria, una humil camperola de cor pur. Però ell ha de casar-se amb una dona de sang real perquè és el més important, o no?.

## Repartiment (veus)

* Amanda Waving: Princessa Daria
* Steven Webb: Princep Rollo
* Dan Finnerty: Princep Rollo cantant
* Nigel Lambert: Sebastian
* Lincoln Hoppe: Rei Heath
* Ronan Vibert: Laird

## Referències

* ↑ «ésAdir > Filmoteca: pel·lícules > Rolo i el secret del pèsol». [Consulta: 29 gener 2019].
* ↑ «Princess and the Pea» (en anglès). [Consulta: 29 gener 2019].
# Aracataca

Aracataca, també conegut col·loquialment com a Cataca, és un municipi del departament del Magdalena, a la Regió Carib de Colòmbia. Aracataca és un poble riberenc fundat el 24 de juny de 1885. La ciutat està situada a la vora del riu homònim, que flueix des de la serralada Sierra Nevada de Santa Marta fins al Pantà Gran de Santa Marta. Aracataca es troba a uns 80 km al sud de la capital del departament: Santa Marta. És el lloc de naixement de l'escriptor Gabriel García Márquez.
Aracataca tingué una població de 34.925 habitants segons el cens nacional de 2005, augurant una previsió de creixement que superaria els 40.000 habitants l'any 2017.
El 25 de juny de 2006, un referèndum per a reanomenar la ciutat com a «Aracataca-Macondo» fracassà per la baixa participació.

## Referències

* ↑ «Información general de Aracataca» (en castellà). Aracataca-Magdalena.gov.co. Arxivat de l'original el 2015-09-23. [Consulta: 5 juliol 2017].
* ↑ «Población total censada, por áreas y sexo, según departamentos y municipios 2005 (pág. 46)» (en castellà). DANE.gov.co, 2005. [Consulta: 5 juliol 2017].
* ↑ «Colombia. Proyecciones de población municipales por área (2005-2020)» (en castellà). DANE.gov.co, 30-06-2005. [Consulta: 5 juliol 2017].
* ↑ «Macondo seguirá siendo un pueblo imaginario» (en castellà). Emol.com. Arxivat de l'original el 2015-09-24. [Consulta: 3 juliol 2017].
* ↑ «Marquez town rebuffs Macondo name» (en anglès). BBC News, 26-06-2006. [Consulta: 3 juliol 2017].

## Enllaços externs

* Web de l'Ajuntament d'Aracataca Arxivat 2012-12-01 at Archive.is (castellà)
* Informació turística Arxivat 2011-02-21 a Wayback Machine. (anglès)
# Temple de Haeinsa

El temple de Haeinsa és un temple budista construït l'any 802 a Gyeongsang del Sud, a Corea del Sud. Al Changgyong P'ango, està guardada la Tripitaka Coreana, la més completa selecció de textos budistes, gravada en 80.000 blocs de fusta. El temple inclou també diversos tresors nacionals de Corea del Sud, com interessants pintures budistes, pagodes de pedra i llanternes.
El Temple de Haeinsa va ser declarat Patrimoni de la Humanitat, per la UNESCO, l'any 1995.

## Referències

* ↑ Centre, UNESCO World Heritage. «Haeinsa Temple Janggyeong Panjeon, the Depositories for the Tripitaka Koreana Woodblocks» (en anglès). [Consulta: 13 març 2021].
# Tissaf

Tissaf (àrab: تيساف, Tīssāf; amazic estàndard marroquí: ⵜⵉⵙⵙⴰⴼ, Tissaf) és una comuna rural de la província de Boulemane, a la regió de Fes-Meknès, al Marroc. Segons el cens de 2014 tenia una població total de 10.191 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Alf Segersäll

Alf Segersäll (Virsb, Surahammar, Västmanland, 16 de març de 1956) és un ciclista suec, que va ser professional entre 1980 i 1986. En el seu palmarès destaca una victòria d'etapa al Giro d'Itàlia. El 1976 va prendre part en els Jocs Olímpics d'Estiu de Mont-real.

## Palmarès

* 1975
** 1r a la Scandinavian Race Uppsala
* 1977
** Campió d'Escandinàvia de contrarellotge per equips
** Campió de Suècia en ruta amateur
** Campió de Suècia de contrarellotge per equips
** 1r a la Fletxa del Sud
* 1978
** 1r a la Fletxa del Sud
* 1979
** 1r al Girobio
* 1980
** 1r al Gran Premi de Montauroux
** Vencedor d'una etapa al Giro de Sardenya
* 1981
** 1r al Trofeu Matteotti
** Vencedor d'una etapa al Tour de Romandia
* 1982
** 1r al Giro de la Pulla i vencedor de 2 etapes
** 1r a la Ruta d'Or i vencedor d'una etapa
** Vencedor d'una etapa a la Volta a Suècia
* 1983
** Vencedor d'una etapa al Giro d'Itàlia

### Resultats al Giro d'Itàlia

* 1981. 58è de la classificació general
* 1982. 66è de la classificació general
* 1983. 78è de la classificació general. Vencedor d'una etapa
* 1984. 74è de la classificació general
* 1985. Abandona (9a etapa)

## Referències

* ↑ «Edición del dijous 26 maig 1983, Página 28 - Hemeroteca - MundoDeportivo.com». [Consulta: 21 gener 2022].
* ↑ «Olympedia – Alf Segersäll». [Consulta: 21 gener 2022].

## Enllaços externs

* Fitxa a sitiodeciclismo.net
* Fitxa a cyclebase.nl